Κυρίες/κύριοι,

θα θέλαμε να σας ενημερώσουμε ότι στα πλαίσια του κύκλου διαλέξεων “ΨΗΦΙΑΚΕΣ ΜΕΡΕΣ”, που οργανώνεται από το Εργαστήριο Τεχνητής Νοημοσύνης και Ανάλυσης Πληροφοριών του Τμήματος Πληροφορικής ΑΠΘ, θα πραγματοποιηθούν οι παρακάτω διαλέξεις:

**Παρακολούθηση αντικειμένου σε video με χρήση φίλτρων συσχέτισης**

**Object tracking in videos using correlation filters**

Εισηγητής: Καρακώστας Ιάσωνας

Ημερομηνία: Παρασκευή 3 Νοεμβρίου 2017

‘Ωρα έναρξης: 17:00

**Ανίχνευση αντικειμένων με βαθιά συνελικτικά νευρωνικά δίκτυα (cnn)**

**Object detection using deep convolutional neural networks**

Εισηγήτρια: Τριανταφυλλίφου Δανάη-Μαρία

Ημερομηνία: Παρασκευή 10 Νοεμβρίου 2017

‘Ωρα έναρξης: 17:00

**Παρουσίαση του Robot Operating System (ROS) και ανάπτυξη ενός κόμβου ανίχνευσης αντικειμένων**

**Presentation of Robot Operating System (ROS) and development of an object detection node**

Εισηγητής: Πασσαλής Νικόλαος

Ημερομηνία: Παρασκευή 10 Νοεμβρίου 2017

‘Ωρα έναρξης: 17:00

Οι διαλέξεις θα έχουν διάρκεια μίας ώρας και θα πραγματοποιηθούν στην Αίθουσα Α του Τμήματος Πληροφορικής ΑΠΘ (ημιόροφος κτηρίου Βιολογικού).

Η είσοδος θα είναι ελεύθερη.

Το επίπεδο είναι για τελευταία έτη προπτυχιακών ή μεταπτυχιακών σπουδών Πληροφορικής, ΗΜΜΥ, ή οποιουδήποτε άλλου τμήματος με κατάλληλο μαθηματικό υπόβαθρο (π.χ., Μαθηματικού, Φυσικού, Πολυτεχνικών σπουδών).

Στο μέλλον, οι παρουσιάσεις και η σχετική βιβλιογραφία θα διατίθενται ηλεκτρονικά μέσω google drive, ώστε το κοινό να μπορεί να κατανοήσει τα αντικείμενα καλύτερα. Ενθαρρύνονται ιδιαίτερα οι κριτικές ερωτήσεις και ο διάλογος.

Όσοι νομίζουν ότι μπορούν να εμπλουτίσουν τη σειρά διαλέξεων με δικά τους θέματα στην περιοχή των Ψηφιακών Μέσων, Επεξεργασίας Σήματος/Εικόνας, Τεχνητής Όρασης, Τεχνητής Νοημοσύνης/Μηχανικής Μάθησης, μπορούν να στείλουν τίτλο και περίληψη διάλεξης στον κ. Πήτα, pitas@aiia.csd.auth.gr .

Στους παρουσιαστές θα δίνεται σχετική επιστολή παρουσίασης, μετά την επιτυχή παρουσίαση.

Στο μέλλον οι σχετικές προσκλήσεις θα στέλνονται και στα Αγγλικά, επειδή θα γίνει προσπάθεια να συμμετέχει και διεθνές κοινό με την μορφή των webminars.

Με εκτίμηση

Ι. Πήτας

Συντονιστής των Ψηφιακών Ημερών